Juhosudánska libra

Juhosudánska libra je oficiálna mena Južného Sudánu. 

Jedna juhosudánska libra sa skladá zo 100 piastrov. Jej vznik bol schválený ešte predtým ako sa 9. júla 2011 oddelil Južný Sudán od Sudánu. Začala platiť 18. júla 2011 a nahradila v Južnom Sudáne jedna ku jednej sudánsku libru.

Na bankovkách je vyobrazený John Garang, ktorý bol vedúcou osobnosťou hnutia za nezávislosť južného Sudánu a veliteľom Sudánskej ľudovo oslobodzovacej armády. V roku 2005 zahynul pri havárii vrtuľníka.

Mena zahŕňa šesť rôznych nominálnych hodnôt: 1, 5, 10, 25, 50 a 100 libier vo forme bankoviek a päť mincí a to: 1, 5, 10, 25 a 50 piastrov. 19. októbra 2011 boli vydané tri nové bankovky: 5, 10 a 25 piastrov.

 Zdroj 

Kategória:Južný Sudán
Kategória:Meny v Afrike